సత్యనారాయణ సింగ్ యాదవ్

సత్యనారాయణ సింగ్ యాదవ్ బీహార్ రాష్ట్రానికి చెందిన రాజకీయ నాయకుడు.  ఆయన బీహార్ శాసనసభకు డెహ్రీ, ఓబ్రా నియోజకవర్గాల నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
సత్యనారాయణ సింగ్ యాదవ్ రాష్ట్రీయ జనతా దళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2005 బీహార్ శాసనసభ ఎన్నికలలో ఓబ్రా శాసనసభ నియోజకవర్గం నుండి ఆర్‌జేడీ అభ్యర్థిగా పోటీ చేసి తన సమీప ప్రత్యర్థి సిపిఐ(ఎంఎల్)ఎల్ అభ్యర్థి రాజా రామ్‌పై 3,875 ఓట్ల మెజారిటీతో గెలిచి ఎమ్మెల్యేగా ఎన్నికయ్యాడు. ఆయన 2005 (అక్టోబరు) శాసనసభ ఎన్నికలలో ఆర్‌జేడీ అభ్యర్థిగా పోటీ చేసి తన సమీప ప్రత్యర్థి సిపిఐ(ఎంఎల్)ఎల్ అభ్యర్థి రాజా రామ్‌పై 8,595 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

సత్యనారాయణ సింగ్ యాదవ్ 2010 బీహార్ శాసనసభ ఎన్నికలు ఓబ్రా శాసనసభ నియోజకవర్గం నుండి ఆర్‌జేడీ అభ్యర్థిగా పోటీ చేసి 16856 ఓట్లతో నాల్గొవ స్థానంలో నిలిచాడు. ఆయన 2014 లోక్‌సభ ఎన్నికల్లో ఆయన కరకట్ లోక్‌సభ నియోజకవర్గం నుండి స్వతంత్ర అభ్యర్థిగా పోటీ చేసి ఓడిపోయాడు.

సత్యనారాయణ సింగ్ యాదవ్ తరువాత భారతీయ జనతా పార్టీలో చేరి 2019లో డెహ్రీ శాసనసభ నియోజకవర్గానికి జరిగిన ఉప ఎన్నికలో బీజేపీ అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి మహ్మద్ ఫిరోజ్ హుస్సేన్‌పై  33,971 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. ఆయన2020 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి ఫతే బహదూర్ సింగ్ చేతిలో 450 ఓట్ల స్వల్ప తేడాతో ఓడిపోయాడు.

మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు